EN DOKUMENTARSERIE FRA NETFLIX
Universet
har givet vores planet de ingredienser, der behøves for at få liv til at opstå
og blomstre.
Energien, der flyder gennem os.
De daglige rytmer, vi følger.
De elementer, vi er skabt af.
Men bag alle disse vidundere
ligger der en mystisk kraft,
som gør alt dette muligt.
Tyngdekraft.
Den holder alt på plads.
Den bygger alle stjerner.
Og former alle planeter.
Og styrer alle liv.
Det er den ultimative tiltrækningskraft.
Så dybtgående, at den bringer to unge sjæle sammen
i deres søgen efter den perfekte mage.
UNIVERSET
TILTRÆKNINGSKRAFT
I Det Sydlige Ishav, over 2.000 kilometer fra Antarktis…
SYDGEORGIEN
…ligger den vindomsuste ø Sydgeorgien.
Hjemsted for en koloni
med en halv million kongepingviner.
Og det er en stor dag for to af dem.
Nye forældre.
I over 50 dage
har de på skift holdt deres dyrebare last sikker
og varm.
Og i dag er det tid til at byde deres lille søn velkommen til verden.
Lille Rocky,
hils på den store verden.
Og på den anden side af øen
kommer endnu en lille kylling ud.
En hun.
Paloma.
Rocky og Paloma ved det ikke endnu, men de er bestemt for hinanden.
En tiltrækningskraft uden for deres kontrol
vil bringe dem sammen.
Denne kraft holder ikke kun Rocky og Paloma nede på jorden.
Den holder vores atmosfære knyttet til planeten.
Den holder Jorden i kredsløb om Solen.
Solen i rotation rundt om midten af vores galakse
og galakser dansende og hvirvlende rundt om hinanden
på den største skala.
Tyngdekraft holder alle dele af vores univers sammen
og forbinder alt.
Fra den fjerneste stjerne
til den mindste pingvin.
Men Rocky og Paloma tænker ikke på deres plads i kosmos.
Kun deres næste måltid.
Det kræver fuld indsats fra deres hengivne forældre
at brødføde deres umættelige appetit.
Det er en utaknemmelig
og uendelig opgave.
De gør alt, hvad de kan, for at fede deres kyllinger op til vinteren.
For mens Rocky og Paloma er blevet større,
er dagene blevet kortere.
Føde er ved at blive knap.
Deres forældre må forlade øen
og rejse flere hundrede af kilometer ud i havet
for at jage føde.
De lader deres dyrebare kyllinger klare sig selv i månedsvis.
Palomas skrig forbliver ubesvaret,
da den første, mest ensomme nat indledes.
Det mørkeste øjeblik i en pingvinkyllings liv.
Men det er intet i forhold til vores univers' mørkeste øjeblikke.
For længe før der var en Jord,
en Sol
eller stjerner,
var der slet intet lys.
FOR 13,5 MILLIARDER ÅR SIDEN
Universet var bare et mørkt, kompakt net af gas.
Men her begyndte tyngdekraften at udføre sin magi.
Fra denne tyngdekraft kom alt.
Dele af nettet trækker sammen
til klumper af stof,
der voksede og voksede.
Indtil de blev så store, at de kollapsede ind i sig selv
og begyndte at leve
som de allerførste stjerner.
Tyngdekraft fortsatte
med at forme det oprindelige net til flere og flere stjerner
og trak dem mod hinanden
og snurrede dem til enorme galakser.
Fra intet
formede tyngdekraft et helt univers af muligheder,
der stadig pletter vores nattehimmel.
Men lys fra fjerne stjerner holder ikke pingvinkyllingerne varme.
Med deres forældre på havet
taber Rocky og Paloma sig
og bliver mere og mere sårbare.
Kyllingernes eneste værn mod kulden
er deres dunede fjerdragt
og hinanden.
Deres overlevelse afhænger af en præcis, elegant dans med en stjerne
og en planet,
koreograferet af tyngdekraft for over 4,5 milliarder år siden.
Ud af støvet og gassen, der var tilbage efter dannelsen af Solen,
trak tyngdekraften stykker af stenbrokker sammen.
Og formede dem med tiden til en planet.
Den var uigenkendelig fra det hjem, vi kender nu,
men den havde livets potentiale.
Badet i lyset fra vores nyfødte sol.
Den samme sol stiger nu op, milliarder af år senere.
Med et signal til Rocky og Palomas forældre om,
at de skal vende hjem til Sydgeorgien
med deres maver fulde af fisk.
Når Solen varmer strandene, forvandles øen til et fristed igen.
Men at nå i land var den lette del.
Rockys forældre skal nu finde deres kylling
blandt tusindvis af andre.
Oppe ad kysten opfanger Palomas forældre hendes særlige kald
og finder hende hurtigt i mængden.
Og Rockys forældre hører omsider også
det umiskendelige skrig
fra deres kylling.
Hans stemme har en unik signatur, som kun hans forældre kan genkende.
En familiegenforening.
Og to kyllingemaver
er omsider fulde.
Fra de første stjerner til fødslen af vores galakse,
sol og planet
satte tyngdekraft scenen for liv.
Men før Jorden bliver vores hjem,
skal tyngdekraft sende lidt kaos i vores retning.
Så evolutionen kunne løbe løbsk.
Der er gået mange måneder.
Rocky er nu dobbelt så stor
og klar til kærlighed.
Men han er ikke en attråværdig ungkarl,
før han er veltrænet og flot.
Først nyt tøj.
Han udskifter sine barnlige, bløde fjer
med en skinnende, vandtæt frakke.
Han er klar til sin første svømmetur.
I den anden ende af stranden
er Paloma også klar.
Efter kun at have kendt tørt land i hele livet,
er det et skræmmende øjeblik for dem.
Rocky tror, han svømmer,
men det gør Paloma rent faktisk.
Rocky finder omsider ud af, at han skal være i vandet.
Disse unge fugle er væk i de næste to år
på deres egne rejser.
Der venter dem store rigdomme i havet,
takket være tyngdekraft
og vores nærmeste nabo.
FOR 4,4 MILLIARDER ÅR SIDEN
Ikke længe efter planeten blev dannet,
kolliderede den med en anden ung verden.
Og ud af de kredsende stykker
dannede tyngdekraft Jordens rejsefælle.
Månen.
Sammenstødet vippede den unge Jord om på siden,
så den tumlede rundt
og slingrede og snurrede vildt.
Men i løbet af milliarder af år
fik Månens tyngdekraft tæmmet Jorden.
Månen drev væk.
Jordens rotation sænkede farten,
og det forvandlede Jordens historie.
Fordi langsommere snurreture betød længere dage,
og derfor brød flere timers vedvarende sol gennem havene
og skabte forholdene, der dannede grundlaget for det første liv.
Det første skridt i en undervandslabyrint med liv,
der voksede og voksede.
De fyldte til sidst havene med ufattelige vidundere.
Vidundere, der i dag giver et rigt økosystem
for to meget sultne pingviner
flere hundrede kilometer fra hinanden i det åbne hav.
Paloma er nået til polarfronten,
hvor Det Sydlige Ishav møder det varmere vand i Atlanterhavet,
Stillehavet og Det Indiske Ocean.
Her piskes næringsstoffer op nedefra
og oppebærer tusindvis af arter.
Inklusive prikfisk, en af kongepingvinens favoritter.
De lever på dybt vand.
Men det er intet problem for Paloma.
Hun kan jage 300 meter under overfladen.
Pingviner er unikt tilpasset til at dykke og jage i dybt vand.
Men for at forstå, hvordan de enestående tilpasninger opstod,
skal du vide, hvad tyngdekraft havde gang i for 66 millioner år siden.
I de kolde ydre områder af solsystemet
er millioner af is- og stenklumper i kredsløb om solen.
For det meste volder de asteroider ikke kvaler.
Men nogle gange gør de.
I den ydre del af asteroidebæltet
blev en vis sten, der var ti kilometer bred,
varmet af Solen i årtusinder.
Og lidt efter lidt
begyndte opvarmningen at rykke asteroiden, Chicxulub, ud af sin kredsløbsbane.
Indtil tyngdekraft fik fat
og trak den ind mod Solen,
så den kom på kollisionskurs med Jorden.
Med 72.000 kilometer i timen.
Sammenstødet udløste en overophedet bølge af plasma,
der medførte brande og ødelæggelse på hele planeten
og blokerede for Solen.
Tre fjerdedele af Jordens arter blev udslettet.
Det var dårligt nyt for dinosaurerne.
Men godt nyt for kongepingvinen.
Som mindre og lettere
formåede fugle at overleve sammenstødet.
De fløj op i luften og forandrede sig.
Med store rovdyr væk
var havene fulde af fisk.
Pingvinens forfædre blev dygtige dykkere.
De dykkede dybere
og blev dernede længere,
indtil de i sidste ende mistede evnen til at flyve.
Fra at svæve på tværs af himlen
til at svæve gennem havene.
Uvurderlige tilpasninger, som Rocky og Paloma har brugt på god vis.
De er i bedre form og stærkere
og er nu klar til at vende hjemad
for at finde en mage.
Men hjemkomsten bliver afbrudt
af spækhuggere.
Den eneste hval, der æder pingviner.
Paloma skifter op til det højeste gear.
Det bliver et kapløb til målet.
Spækhuggere er hurtige.
Men kongepingviner er skabt til fart.
Paloma er for hurtig for sin forfølger.
Men Rocky søgte ly i tangskovene nær kysten.
Og den sultne spækhugger skal ingen steder.
Rocky ser sin åbning.
Og haster ind til kysten.
Han kan helt sikkert svømme nu.
To lange år på tur i havet.
For at få chancen for at deltage i det store lotteri.
Jagten på kærlighed.
Tyngdekraft formede Solen, Jorden og Månen
og skabte et stabilt hjem for liv på vores planet
og styrede evolutionen i nye retninger.
Men Rocky- og Paloma-balladen har brug for en del mere,
skabt af tyngdekraft
i Solens brændende hjerte.
Lys.
Vores stjerne skinner kun,
fordi der i midten finder en intens kamp sted.
Tyngdekraft trækker indad,
mens et intenst tryk skubber tilbage.
Denne tyngdekraftskrig
får atomer til at kollidere og smelte sammen.
De frigiver små lommer af energi
i form af fotoner.
Der ikke kun oversprøjter Jorden med livsbevarende energi,
men også bader den i lys.
Lys, der indeholder sine egne skjulte vidundere.
For i hver solstråle
er der en regnbue.
Hver foton har en unik bølgelængde
og interagerer med det, vores verden er lavet af,
på en anden måde.
Nogle bølgelængder absorberes.
Andre reflekteres.
Måden, hvorpå de lysbølger rammer vores øjne, afgør, hvilke farver vi ser.
Og denne evne til at opfatte farve
spiller en vigtig rolle i pingvin-datinglegen.
År med festmåltider i havet har gjort Rocky veltrænet og stærk.
Egenskaber, han skal vise, for at tiltrække en mage.
Pigmenter, som han selv har syntetiseret,
farver hans fjer strålende gule.
Perfekt til at fremvise sin egen stil
og at tiltrække blikket fra den ene fugl i denne mængde,
der kun har kig på ham.
Paloma.
Stjernelys reflekteres til nethinden bagerst i Palomas øje.
Her begynder millioner af kegleceller at afkode hver bølgelængde,
så Paloma kan skelne en farve fra en anden.
I et øjeblik
er disse turtelduer ikke kun i stand til at se deres verden,
men også forstå den
og finde deres sjæleven.
Kurmageriet bliver så til en omhyggeligt koreograferet dans.
De viser hver især deres blændende, gule fjer
så den anden kan beundre dem.
Andre bejlere prøver lykken, men til ingen nytte.
For Rockys gule fjer
er ikke hans eneste salgsargument.
Med en hovedrysten
koder han en hemmelig besked
i ultraviolet lys.
Hans næb fanger Solen
og reflekterer dens stråler.
Og takket være en ekstra keglecelle
kan Rocky og Palomas øjne se farver ud over vores egne.
De UV-signaler overbeviser Paloma.
De er det perfekte par.
At opfostre en pingvinkylling er en hård opgave,
der kræver, at begge forældre er i topform.
Imponerende gule fjer og et prangende næb
er beviser på styrke og færdigheder.
Vigtige egenskaber, når det handler om at opfostre en familie.
Blandt alle de tusindvis af andre fugle
har Rocky og Paloma
fundet hinanden.
Fra de første krusninger i det kosmiske net
til fødslen af vores sol,
planet
og måne,
de påvirkninger, der har skrevet Jordens historie,
til den kraft, der driver Solen og maler vores verden i farver,
har tyngdekraft haft en finger med i det hele.
Den førte disse to pingviner til deres specielle øjeblik
på denne specielle ø.
Hvor det ikke varer længe, før noget ekstra specielt leveres til Jorden.
Rocky og Paloma bliver selv forældre.
De indfører et nyt liv
og måske sågar ny romantik,
hvor tyngdekraft som altid hjælper med at føre an.
Overalt på Jorden
er livet blændende i sin mangfoldighed.
Det har taget 13,8 milliarder år at nå til dette dyrebare øjeblik
i tid og rum.
Alle dyr skabt af stjernerne,
synkroniseret med planeten
og oppebåret af gaver fra kosmos,
der kun kom hertil ved en tilfældighed.
Det hele holdt på plads af den ultimative,
den oprindelige tiltrækningskraft.
Historien om vores univers
er historien om, hvordan der opstod liv her på denne planet,
som vi kalder vores hjem.
En historie, der stadig skrives.
Tekster af: Claus Christophersen